Michael Browning: inžinier,
inovátor,
skutočný vynálezca
a inšpiratívny otec.
Lietanie bolo jeho vášňou, ako si môžete domyslieť
na základe tohto trochu divného daru
zo 70. rokov, keď odchádzal do dôchodku.
O 40 rokov neskôr
sme utvorili malú skupinu,
ktorá si vzala do hlavy,
že sa postaví k odvekej túžbe lietať
úplne novým spôsobom.
A o tejto našej ceste vám teraz chcem porozprávať.
Na počiatku bol predpoklad jednoty ľudskej mysle a tela,
čo, ako ste mohli posledných pár dní vidieť,
je úžasný celok.
Čo keby ste tento fascinujúci ľudský stroj rozšírili
o tú správnu technológiu?
Keby ste pristupovali k letu takýmto spôsobom,
kam by vás to dostalo?
Tu môj londýnsky tréningový partner Denton
predvádza triky, ktorým sa ja ani nepribližujem.
Ako vidíte, je v Londýne.
Chceli sme tieto triky vylepšiť.
Ako ich ale vylepšiť?
Kúpili sme toto.
Malý prúdový motor.
To bol východiskový bod
a táto malá zostava sa ukázala veľmi sľubná,
takže sme vzali dva motory na skúšku.
Najväčším hrdinom tu je dáma v pozadí,
ktorá obhospodarovala zeleninu
a pritom nás veľmi úspešne ignorovala.
(smiech)
Myslím, že dôvod na radosť nemal iba trávnik,
ktorý sme zrejme celkom slušne poškodili.
Predstavu o ťahu si urobíte,
keď uvidíte, ako motory umiestňujem vodorovne a zlyhávam.
Poskytujú približne 50 kg ťahu.
Urobilo to na nás dojem.
Cítili sme, že sa niekam posúvame.
Takže jediným prirodzeným pokračovaním
je zaobstarať si štyri.
(smiech)
Musím sa priznať, že ma tie videa stále bavia.
Potom nás napadlo, že by sme mohli skúsiť záťaž trochu rozložiť.
Nohy sú na to, aby niesli záťaž,
tak prečo to nevyužiť?
Tento kúsok bol dobrý.
Záves,
dobrý nápad, ale príliš nefungoval,
ako teraz uvidíte.
Celý tento proces bol predovšetkým o skúšaní nových vecí.
(smiech)
Naozaj to nefungovalo, však?
Skúšali sme veľa vecí a väčšina sa nepodarila.
Tieto neúspechy mali často podobu pádov.
Môžete si všimnúť, že tu máme päť motorov,
nezastavil nás ani fakt, že jeden bol na údržbe,
pokračovali sme aj tak.
(smiech)
A potom som priškrtil prívod paliva.
Poučný krok. Naučil nás neskúšať to znova.
Toto bola slepá ulička.
(smiech)
Mám tri motory na každej paži,
to bolo smiešne.
Mal som 70 kg ťahu na každej ruke.
Opäť sa niečo nepodarilo.
(smiech)
Začali sme ale dosahovať pomerne viditeľný pokrok,
takže sme začali veriť, že možno,
možno to predsa len vyjde.
Vidíte, povzbudivé.
Tu mám po jednom motore na nohách a po dvoch na rukách,
ktoré mali zaistiť dostatočný ťah.
Potom sme sa pustili do niečoho, čo vám teraz ukážem.
Stále ma baví sledovať to.
Toto bol náš prvý súvislý 6-sekundový let.
(potlesk)
Bol to zlomový okamih, kedy sa naše rozpoloženie zmenilo z:
„Nie som si istý, či to bude fungovať,“
na: „Preboha, ono to funguje!“
Tento model sme vylepšovali,
ale nevyhli sme sa ďalším pádom.
Pád je, ako som už povedal, najlepší spôsob učenia.
Postupom času sme začali celý model dolaďovať.
Ako uvidíte, najmä stabilitu a ovládateľnosť,
nie som k ničomu pripútaný
a to vďaka dolaďovaniu technológií,
vrátane škatuľky na desiatu na chrbte, v ktorej je elektronika,
a osvojeniu si udržiavania rovnováhy.
Počas nasledujúceho záznamu budem hovoriť,
nech ušetrím vaše uši.
Po chvíli začne byť hluk prúdového motora trochu otravný.
Toto bolo pred pár týždňami.
Ako vidíte, stabilita a ovládateľnosť sú veľmi uspokojivé,
čo podľa mňa potvrdzuje východiskový predpoklad,
že ak vhodne rozšírime ľudskú myseľ a telo,
môžeme dosiahnuť pôsobivé výsledky.
Tým mám na mysli,
že nepremýšľam nad tým, ako mám hýbať rukami.
Pozerám sa na miesto, kam sa chcem dostať,
podobne, ako by som išiel na bicykli
a správne hýbem rukami.
Je to veľmi zvláštny zážitok.
Takže, kam toto všetko speje?
Odpoveď vám dám počas pristátia,
myslím, že tu bude pristátie.
Nemyslím si, že v dohľadnej dobe budú ľudia
takto lietať do obchodných domov alebo voziť deti do školy,
ale tím firmy Gravity pracuje na technológii,
vďaka ktorej bude toto všetko hračka.
Pracujeme na projektoch,
ktorých cieľom je priniesť takýto pozoruhodný zážitok z letu
širokej verejnosti aj mimo akcií, ktoré usporadúvame.
Práve dokonca hľadáme dvoch-troch pilotov,
ak sú tu nejakí dobrovoľníci.
Mám takúto predstavu.
Znie odvážne, ale predstavujem si,
že jedného dňa budeme vzlietať z pláže
a budeme sa preháňať vysoko nad pobrežím, čo je,
s vyvíjajúcimi sa bezpečnostnými zariadeniami, dosiahnuteľné.
Potom sa na horizonte objaví klesajúci Herkules.
Keď prejde popri vás, naberiete rýchlosť,
skúsite ho nasledovať,
zozadu, nie spredu, to by bola chyba,
a pristanete za ním.
Ako hovorím, zatiaľ je to vzdialená budúcnosť.
Keď sa obzriem späť do minulosti,
je to pre mňa dosť osobná cesta.
Späť k tejto čarovnej fotografii,
či skôr obrázku na nej.
Môj otec si bohužiaľ vzal život, keď som mal 15 rokov,
čím za sebou zanechal mnoho nenaplnených plánov.
Bol vynikajúci vynálezca,
voľnomyšlienkársky staviteľ.
Rád si predstavujem, ak by to bolo len trochu možné,
že ak by sa zhora pozeral,
tak by,
celkom iste by sa usmieval nad tým, čo sme robili.
Aspoň si to myslím.
Skladáme mu tým tak poctu.
Ďakujem pekne.
(potlesk)
(komentár) Richard Browning: Teraz pred ukážkou som
ešte nervóznejší.
Musel som dnes toho veľa zariadiť.
V najhoršom prípade sa nepodarí čistý štart.
Alebo dôjde k nepredvídateľnej poruche počas letu.
Budem preto lietať čo najnižšie,
aby som prinajhoršom vyzeral len ako idiot, čo spadol na chrbát.
Ak k tomu dôjde, užite si to.
(hudba)
(štartovanie prúdových motorov)
(jasot)